12.5.2022
DA
Den Europæiske Unions Tidende
L 135/7
(16)
Vurderingen af målene for overflyvningsomkostningseffektivitet blev gennemført under hensyntagen til lokale forhold.
Den blev suppleret med en gennemgang af de elementer, der er fastsat i punkt 2 i bilag IV til gennemførelses­ forordning (EU) 2019/317, dvs. de centrale faktorer og parametre, der understøtter disse mål som anført i punkt 2.1, litra d), i det nævnte bilag.
(17)
I forbindelse med vurderingen af udkastet til mål for overflyvningsomkostningseffektivitet har Kommissionen endvidere suppleret sin gennemgang med en vurdering af udkastet til omkostningseffektivitetsmål for tårn- og indflyvningskontroltjenester i overensstemmelse med punkt 2.1, litra c), i bilag IV til gennemførelsesforordning (EU) 2019/317 for lufthavne, der er omfattet af anvendelsesområdet for gennemførelsesforordning (EU) 2019/317 i henhold til nævnte forordnings artikel 1, stk.
3 og 4.
I de tilfælde, hvor disse udkast til mål har givet anledning til betænkeligheder, er de tilknyttede bemærkninger anført i denne afgørelse.
(18)
I overensstemmelse med punkt 2, litra f), i bilag IV til gennemførelsesforordning (EU) 2019/317 har Kommissionen i forbindelse med vurderingen af udkast til kapacitetsmål suppleret sin gennemgang med en vurdering af de udkast til incitamentsordninger, der er omhandlet i artikel 11 i gennemførelsesforordning (EU) 2019/317.
I denne henseende har Kommissionen undersøgt, om udkastene til incitamentsordninger opfylder de materielle krav, der er fastsat i artikel 11, stk.
1 og 3, i gennemførelsesforordning (EU) 2019/317.
Hvis disse udkast til incitamentsordninger blev anset for at give anledning til betænkeligheder, er de tilknyttede bemærkninger anført i denne afgørelse.
Særlige overvejelser vedrørende udviklingen i trafikken (19)
Ifølge STATFOR's basistrafikprognose fra oktober 2021 vil lufttrafikken på EU-plan nå op på niveauet før pandemien i løbet af 2023, og den vil overstige disse niveauer i 2024.
Usikkerheden med hensyn til trafikudviklingen er dog fortsat særlig høj på grund af de risici, der er forbundet med udviklingen i den epidemiologiske situation vedrørende covid-19.
Kommissionen bemærker, at genopretningen af trafikken forventes at være ujævn på tværs af medlemsstaterne.
(20)
Derfor forudses den forventede trafiktilvækst i den tredje referenceperiode i flere medlemsstater at være betydeligt lavere end den gennemsnitlige trafikvækst på EU-plan, og trafikmængderne for den tredje referenceperiode forventes at forblive under niveauet før pandemien i en række af disse medlemsstater.
Kommissionen anerkender, at dette gør opfyldelsen af unionsdækkende mål for omkostningseffektivitet mere krævende for de berørte medlemsstater, og den har taget hensyn til dette ved gennemgangen af de lokale forhold, der er relevante for vurderingen af hvert udkast til præstationsplan.
BEMÆRKNINGER VEDRØRENDE FABEC
Vurdering af udkast til præstationsmål for det centrale præstationsområde omkostningseffektivitet — Belgien og Luxembourg (21)
Belgien og Luxembourg har fremlagt følgende udkast til omkostningseffektivitetsmål for overflyvningstjenester for den tredje referenceperiode: Overflyvningsafgiftszone for Belgien og Luxembourg
Udkast til omkostningseffektivitetsmål for overflyvningstjenester udtrykt som fastlagt overflyvningsenhedsomkostning (i real værdi i 2017-priser)
(22)
2014 Referen­ ceværdi
2019 Referen­ ceværdi
2020 -2021
2022
2023
2024
73,13 EUR
83,28 EUR
189,52 EUR
113,26 EUR
108,51 EUR
103,82 EUR
Med hensyn til kriteriet i punkt 1.4, litra a), i bilag IV til gennemførelsesforordning (EU) 2019/317 bemærker Kommissionen, at den fastlagte enhedsomkostningstendens for overflyvningsenhedsomkostninger på afgiftszo­ neniveau på + 5,7 % om året i den tredje referenceperiode for Belgien og Luxembourg underpræsterer sammenholdt med den unionsdækkende tendens på + 1,0 % i samme periode.